
ΤΗΣ ΚΥΒΕΡΝΗΣΗΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΔΕΚΕΜΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

878 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας «Άνω Ψα¬ 
λίδι* των δήμων Ηρακλείου και Αμαρουσίου (ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων και ρύθμιση συναφών θεμάτων και θε¬ 
μάτων του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4) και 43 (παρ. 4 και 10). 

2. Τις διατάξεις του ν.δ/τος της 17.7.1923 «Περί σχεδίων πόλεων 
κ,λπ.» όπως μεταγενέστερα τροποποιήθηκαν και συμπληρώθηκαν και 
εικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1) 7, 8, 9 όπως 
τροποποιήθηκαν με το άρθρο 13 του ν. 1647/1986 «Οργανισμός Κτη- ' 
ματολογίου και Χαρτογραφήσεων Ελλάδας (ΟΚΧΕ)» (ΦΕΚ 141/ 
Α) · 

■ 4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1-. 

5. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας του 
Γενικού Πολεοδομικού Σχεδίου του ηπειρωτικού τμήματος του νομού 
Αττικής» (ΦΕΚ 154/Δ/83 διόρθωση ΦΕΚ 457/Δ/84). 

6. Την υπ’ αριθ. 30796/1601/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος της πολεοδομικής ενότητας 
«Άνω Ψαλίδι» των δήμων Ηρακλείου και Αμαρουσίου (ν. Αττικής)». 

7. Την υπ’ αριθ. 30797/1602/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής ενότητας «Άνω 
Ψαλίδι» των δήμων Ηρακλείου και Αμαρουσίου (ν. Αττικής)». 

8. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

9. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

10. Τις διατάξεις του άρθρου 6 του από 31.1.1987 π.δ/τος 
«Έγκριση πολεοδομικής μελέτης της περιοχής «Κάτω Ψαλίδι» των δή¬ 
μων Ν. Ηρακλείου και Αμαρουσίου (ν. Αττικής) και τροποποίηση του 
εγκεκριμένου ρυμοτομικού σχεδίου σε συνεχόμενη περιοχή» (ΦΕΚ 
342/Δ). 

11. Τις υπ’ αριθ. 218/86,64/87 και 152/87 γνωμοδοτήσεις του 


δημοτικού συμβουλίου Ηρακλείου και τις υπ’ αριθ. 259/86, 113/87 
και 198/87 γνωμοδοτήσεις του δημοτικού συμβουλίου Αμαρουσίου. 

12. Την υπ’ αριθ. 3/συν. 55/23.12.1987 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Νομαρχίας Ανατο¬ 
λικής Αττικής. 

13. Την υπ’ αριθ. 452/1988-γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων,- αποφασίζουμε: 

Άρθρο 1 

Εγκρίνεται τό πολεοδομικό σχέδιο της πολεοδομικής ενότητας «Άνω 
Ψαλίδι» των δήμων Ηρακλείου και Αμαρουσίου (ν. Αττικής) της οποίας 
το μεγαλύτερο τμήμα έχ?ι χαρακτηρισθεί ως πυκνοδομημένο με την υπ’ 
αριθ. 30796/1601/1988 απόφαση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων με τον καθορισμό οικο¬ 
δομήσιμων χώρων, οδών, πεζοδρόμων, χώρων πρασίνου, πλατείας, 
χώρου πρασίνου - αθλητισμού, πλατείας - παιδικής χαράς, βρεφονηπια¬ 
κού σταθμού - νηπιαγωγείου, δημοτικού σχολείου, δημοτικού χώρου 
για ανέγερση κτιρίου γκαράζ όπως οι ρυθμίσεις αυτές φαίνονται στα πέ¬ 
ντε (5) σχετικά χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 44495/1988 πράξη του και 
που συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής «Άνω Ψαλίδι» των δήμων Ηρακλείου και 
Αμαρουσίου της οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3 

Στους οικοδομήσιμους χώρους, πλην των χώρων ειδικών χρήσεων 
που καθορίζονται με το άρθρο 1 του παρόντος, επιτρέπεται η χρήση γε¬ 
νικής κατοικίας όπως προσδιορίζεται με το άρθρο 3 του από 23.2.1987 
π.δ/τος (ΦΕΚ 166/Δ) και ειδικότερα: 

- Κατοικία 

- Ξενώνες δυναμικού μικρότερου των 20 κλινών 

- Εμπορικά καταστήματα και γραφεία, συνολικής μεγίστης επιφάνειας 
80 τ.μ. (όπου το μέγιστο εμβαδόν των 80 τ.μ. υπολογίζεται ανά αυτο¬ 
τελή ιδιοκτησία για τις πιο πάνω χρήσεις αθροιστικά) 

- θρησκευτικοί χώροι 

- Κτίρια εκπαίδευσης . 

- Κτίρια κοινωνικής πρόνοιας 

- Κτίρια και γήπεδα στάθμευσης 1 

- Αθλητικές εγκαταστάσεις 

- Εστιατόρια 

Άρθρο 4 

1. Τα οικόπεδα που βρίσκονται στα οικοδομικά τετράγωνα που χα¬ 
ρακτηρίζονται στα ίδια ως άνω διαγράμματα με το στοιχείο Κ.Σ.Δ. ορί¬ 
ζονται ως Ζώνη Κοινωνικού Συντελεστή εφόσον έχουν: ελάχιστον πρό- 

σωπο: εικοσιπέντε (25) μέτρα, ελάχιστο εμβαδόν: επτακόσια (700) τ.μ. 

2. Στη ζώνη αυτή για την εφαρμογή των κατ’ άρθρο 6 παράγρ. 6 του 
V. 1337/1983 προγραμμάτων εφαρμόζεται δεύτερος αυξημένος συντε¬ 
λεστής δόμησης (κοινωνικός συντελεστής) ένα και έξι δέκατα (1,6) με 
μέγιστο ποσοστό κάλυψης πενήντα τοις εκατό (50%) και μέγιστο επι¬ 
τρεπόμενο ύψος των ανεγερθησομένων κτιρίων δεκαπέντε (15) μέτρα σε 

ΡΙΕΟΤΙ5. 

Άρθρο 5 

Στο πρόσωπο των οικοπέδων οιμοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), επτά (7), δέκα (10) 
και δεκατριών (13) μέτρων όπως φαίνονται στα ίδια διαγράμματα. 

Άρθρο 6 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται ως εξής: 

Α. 1) Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.μ. 

2α) Κατά παρέκκλιση των διατάξεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα α) που κατά τη 
δημοσίευση του παρόντος διατάγματος έχουν ελάχιστο πρόσωπο: οκτώ 
(8) μέτρα, ελάχιστον εμβαδόν: εκατόν πενήντα (150) τ.μ. 

β) Που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν ελάχιστο πρόσωπο οκτώ (8) μέτρα, ελάχι¬ 
στο εμβαδόν εκατόν πενήντα (150) τ.μ. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον, α) στο οικο¬ 
δομήσιμο τμήμα του οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50) μ2 και ελάχιστη πλευρά (5) μέτρα και β) δε δη- 
μιουργήθηκαν από κατάτμηση που έγινε κατά παράβαση των διατά¬ 
ξεων του από 22.6; 1983 π.δ/τος «Καθορισμός ζώνης οικιστικού ελέγ¬ 
χου (ΖΟΕ) και κατωτάτου ορίου κατάτμησης σε ολόκληρη την εκτός 
σχεδίου και εκτός ορίων οικισμών προϋφισταμένων του 1923 περιοχή 
του ν.Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων: 

α) για το τμήμα του οικοπέδου μέχρι 200 τ.μ. εξήντα τόις εκατό 
(60%) της επιφάνειας του. 

β) για το τμήμα του οικοπέδου από 200 τ.μ. και άνω πενήντα τοις 
εκατό (50%) της επιφάνειας του. 

5. Συντελεστής δόμησης: οκτώ δέκατα (0,8). 


6. Μέγιστο επιτρεπόμενο ύψος των ανεγερθησομένων κτιρίων δώ¬ 
δεκα (12) μέτρα. 

Β. Επιπλέον των παραπάνω όρων και περιορισμών δόμησης ισχύουν 
τα εξής: 

1. Απαγορεύεται η κατασκευή κτιρίων επί υποστηλωμάτων (ΡΙΕΟ- 
Τ18). 

2. Επιβάλλεται έλεγχος της Β’ Εφορείας Προϊστορικών και Κλασσι¬ 
κών Αρχαιοτήτων κατά την εκσκαφή των θεμελίων των οικοδομών. 

Άρθρο 7 

Οι όροι και περιορισμοί δόμησης των χώρων δημοτικού σχολείου, 
νηπιαγωγείου - βρεφονηπιακού σταθμού, δημοτικού χώρου για ανέ¬ 
γερση γκαράζ που καθορίζονται με το άρθρο 1 του παρόντος διατάγμα¬ 
τος, ορίζονται ως εξής: 

1. Δημοτικό σχολείο, νηπιαγωγείο - βρεφονηπιακός σταθμός: 

- Μέγιστο ποσοστό κάλυψης: τριάντα τοις εκατό (30%) τής επιφάνειας 
κάθε χώρου. 

- Συντελεστής δόμησης: 0,4. 

- Μέγιστο επιτρεπόμενο ύψος των ανεγερθησομένων κτιρίων: οκτώ (8) 
μέτρα. 

2. Χώρος ανέγερσης γκαράζ: 

- Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

- Συντελεστής δόμησης: ένα και δύο δέκατα (1,2). 

Άρθρο 8 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Νοεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

1308 

1007 

1107 

1 

1 

Ό06 

1106 




ΝΙΚΟΙ; Ξ ΑΝΟΟΠΟΥΛΟΙ 
ί ΒΙΛΛΥ ΠΑΠΑΖΟΓΛΟΥ 
[ΤΑΜ ΤΙΙΤΪΟΠΟΥΛΟ! 
ΟΛΓΑ ΛΑΜΠΡΙΑΝΙΔ&Υ, 

' Ε Λ Ε ΑΝΝΑ ΑΜΕ! ΤΑΚΟΥ; 
ΚΟΙΤΑΣ ΑΝΕΧ ΤΑΚΟΙ 
ΜΕΝΕΛΑΟ! ΣΤΥΛΟΙ; 
ΚΟΙΤΑΣ ΑΡΓΥΡΙΑΔΗ! ' 
ΓΙΑΝΝΗ! ΞΑΝΟΑΚΟΖ, 
|ΠΑΝ ΟΕΟΔΩΡΟηΟΥΛΟ* 
[ΝΙΚΟΙ ΜΑΛΑΤΕ 


ΠΟΛΕΟΔΟΜΙΚΗ ΟΡΓΑΝΩΣΗ - ΛΕΙΤΟΥΡΓΙΕΣ 

ΡΥΜΟΤΟΜΙΚΟ ΣΧΕΔΙΟ 


τεςτας| 

1 - 2 . 1 . 

